

VALSTYBINĖS MOKESČIŲ INSPEKCIJOS 
PRIE LIETUVOS RESPUBLIKOS FINANSŲ MINISTERIJOS 
VIRŠININKAS

MUITINĖS DEPARTAMENTO PRIE LIETUVOS RESPUBLIKOS FINANSŲ MINISTERIJOS GENERALINIS DIREKTORIUS

ĮSAKYMAS
DĖL AKCIZŲ LENGVATŲ TAIKYMO ETILO ALKOHOLIUI IR (ARBA) ALKOHOLINIAMS GĖRIMAMS, SKIRTIEMS LIETUVOS RESPUBLIKOS AKCIZŲ ĮSTATYMO 27 STRAIPSNIO 1 DALIES 4–7 IR 9 PUNKTUOSE NURODYTIEMS TIKSLAMS, TVARKOS APRAŠO PATVIRTINIMO

2023 m. spalio 11 d. Nr. VA-75/1BE-719
Vilnius


Vadovaudamiesi Lietuvos Respublikos akcizų įstatymo (2023 m. gegužės 9 d. įstatymo Nr. XIV-1933 redakcija) 27 straipsnio 2 dalimi, Lietuvos Respublikos Vyriausybės 2002 m. vasario 15 d. nutarimo Nr. 235 „Dėl įgaliojimų suteikimo įgyvendinant Lietuvos Respublikos akcizų įstatymą“ 1.5.1 ir 1.6 papunkčiais, Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, 22.9 papunkčiu bei Muitinės departamento prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1998 m. liepos 10 d. įsakymu Nr. 171 „Dėl Muitinės departamento prie Lietuvos Respublikos finansų ministerijos nuostatų patvirtinimo“, 17.18 papunkčiu:
.	Tvirtiname Akcizų lengvatų taikymo etilo alkoholiui ir (arba) alkoholiniams gėrimams, skirtiems Lietuvos Respublikos akcizų įstatymo 27 straipsnio 1 dalies 4–7 ir 9 punktuose nurodytiems tikslams, tvarkos aprašą (pridedama).
.	 Nustatome, kad šio įsakymo 1 punktu patvirtinto aprašo 8 punktas, 9.2 papunktis, 10 punktas ir V skyrius įsigalioja 2024 m. sausio 1 d.



Viršininko pavaduotojas, atliekantis viršininko funkcijas		Artūras Klerauskas



Generalinio direktoriaus pavaduotoja, 

 SKYRIUS


.	Akcizų lengvatų taikymo etilo alkoholiui ir (arba) alkoholiniams gėrimams, skirtiems Lietuvos Respublikos akcizų įstatymo 27 straipsnio 1 dalies 4–7 ir 9 punktuose nurodytiems tikslams, tvarkos aprašas (toliau – Aprašas) reglamentuoja akcizų lengvatų taikymo etilo alkoholiui ir (arba) alkoholiniams gėrimams, skirtiems Akcizų įstatymo 27 straipsnio 1 dalies 4–7 ir 9 punktuose nurodytiems tikslams, taip pat esantiems į Lietuvos Respubliką iš kitų Europos Sąjungos valstybių narių (toliau – valstybės narės) atgabentuose ir (ar) importuotuose Akcizų įstatymo 27 straipsnio 1 dalies 4–7 ir 9 punktuose nurodytuose produktuose, tvarką.
.	Apraše vartojamos sąvokos:
.	Kvapiosios medžiagos – kvapiosios medžiagos ar jų mišiniai, kurių sudėtyje esanti faktinė tūrinė alkoholio koncentracija procentais yra didesnė kaip 1,2 procento, skirti šokolado, kitų maisto produktų bei alkoholinių ar nealkoholinių gėrimų gamybai;
.	Registruotas asmuo – Valstybinės mokesčių inspekcijos prie Lietuvos Respublikos finansų ministerijos nustatyta tvarka įregistruotas asmuo, turintis teisę įsigyti akcizais apmokestinamų prekių su atitinkama akcizų lengvata.
.	Kitos Apraše vartojamos sąvokos atitinka Akcizų įstatyme vartojamas sąvokas.
.	Aprašu privalo vadovautis:
.	Valstybinės mokesčių inspekcijos prie Lietuvos Respublikos finansų ministerijos valstybės tarnautojai ir (ar) darbuotojai, dirbantys pagal darbo sutartis;
.	Lietuvos Respublikos muitinės pareigūnai, valstybės tarnautojai ir (ar) darbuotojai, dirbantys pagal darbo sutartis;
.	asmenys, siekiantys pasinaudoti akcizų lengvata etilo alkoholiui ir (arba) alkoholiniams gėrimams:
.	skirtiems Akcizų įstatymo 27 straipsnio 1 dalies 4–7 ir 9 punktuose nurodytiems tikslams;
.	 esantiems į Lietuvos Respubliką iš kitų valstybių narių atgabentuose ir (ar) importuotuose Akcizų įstatymo 27 straipsnio 1 dalies 4–7 punktuose nurodytuose produktuose.


 SKYRIUS


.	Akcizai už iš Lietuvos Respublikos akcizais apmokestinamų prekių sandėlio įsigyjamus, iš kitos valstybės narės gaunamus ar importuojamus etilo alkoholį ir (arba) alkoholinius gėrimus neskaičiuojami, kai yra šios abi sąlygos:
.	 etilo alkoholis ir (arba) alkoholiniai gėrimai yra skirti acto gamybai; 
.	 etilo alkoholį ir (arba) alkoholinius gėrimus iš akcizais apmokestinamų prekių sandėlio įsigyja, iš kitos valstybės narės gauna ar importuoja actą gaminantis Registruotas asmuo.
.	Importuojant etilo alkoholį ir (arba) alkoholinius gėrimus, skirtus acto gamybai, muitinei kartu su muitinės deklaracija pateikiamas Registruotam asmeniui suteiktas identifikacinis numeris.
.	Akcizų lengvata etilo alkoholiui ir alkoholiniams gėrimams, esantiems į Lietuvos Respubliką iš kitų valstybių narių atgabentame arba importuotame acte, taikomos tiesiogiai – šie produktai neapmokestinami akcizais.

 SKYRIUS


.	Akcizai už iš Lietuvos Respublikos akcizais apmokestinamų prekių sandėlio įsigyjamus, iš kitos valstybės narės gaunamus ar importuojamus etilo alkoholį ir (arba) alkoholinius gėrimus, skirtus šokolado gaminių bei kitų maisto produktų gamybai arba kvapiųjų medžiagų gamybai, išskyrus Aprašo IV skyriuje nustatytus atvejus, neskaičiuojami laikantis Aprašo 8–10 punktuose nustatytų sąlygų.
.	 Už etilo alkoholį ir (arba) alkoholinius gėrimus, skirtus šokolado gaminių bei kitų maisto produktų gamybai, akcizai neskaičiuojami, kai yra abi šios sąlygos:
.	šių produktų gamybai yra sunaudojama etilo alkoholio ir (arba) alkoholinių gėrimų ne daugiau negu nurodyta atitinkamuose Akcizų įstatymo 27 straipsnio 1 dalies 5–6 punktuose;
.	etilo alkoholį ir (arba) alkoholinius gėrimus iš Lietuvos Respublikos akcizais apmokestinamų prekių sandėlio įsigyja, iš kitos valstybės narės gauna ar importuoja šokolado gaminius bei kitus maisto produktus gaminantis Registruotas asmuo.
.	Už etilo alkoholį ir (arba) alkoholinius gėrimus, skirtus kvapiųjų medžiagų gamybai, akcizai neskaičiuojami, kai yra bent viena iš šių sąlygų:
.	kvapiosios medžiagos gaminamos akcizais apmokestinamų prekių sandėlyje;
.	kvapiosios medžiagos gaminamos ne akcizais apmokestinamų prekių sandėlyje, kai etilo alkoholį ir (arba) alkoholinius gėrimus iš Lietuvos Respublikos akcizais apmokestinamų prekių sandėlio įsigyja, iš kitos valstybės narės gauna ar importuoja kvapiąsias medžiagas gaminantis Registruotas asmuo.
.	Importuojant etilo alkoholį ir (arba) alkoholinius gėrimus, skirtus šokolado gaminių bei kitų maisto produktų gamybai arba kvapiųjų medžiagų gamybai (išskyrus Aprašo 9.1 papunktyje nurodytą atvejį), muitinei kartu su muitinės deklaracija pateikiamas Registruotam asmeniui suteiktas identifikacinis numeris.
.	Akcizų lengvata etilo alkoholiui ir alkoholiniams gėrimams, esantiems į Lietuvos Respubliką iš kitų valstybių narių atgabentuose ir (ar) importuotuose Akcizų įstatymo 27 straipsnio 1 dalies 5–6 punktuose nurodytuose produktuose, taikomos tiesiogiai – šie produktai neapmokestinami akcizais, jeigu yra abi šios sąlygos:
.	 šių produktų gamybai etilo alkoholio ir (arba) alkoholinių gėrimų panaudota ne daugiau negu nurodyta atitinkamuose Akcizų įstatymo 27 straipsnio 1 dalies 5–6 punktuose; 
.	asmuo, atgabenęs ir (arba) importavęs šiuos produktus, turi tai patvirtinančius įrodymus. 





 SKYRIUS


.	Akcizai už iš Lietuvos Respublikos akcizais apmokestinamų prekių sandėlio įsigyjamas, iš kitos valstybės narės gaunamas kvapiąsias medžiagas neskaičiuojami, kai yra abi 12.1 papunktyje nurodytos sąlygos arba bent viena iš 12.2–12.4 papunkčiuose nurodytų sąlygų:
.	kvapiosios medžiagos yra skirtos maisto produktų ir nealkoholinių gėrimų gamybai, jeigu:
.	kvapiąsias medžiagas iš Lietuvos Respublikos akcizais apmokestinamų prekių sandėlio įsigyja, iš kitos valstybės narės gauna maisto produktus ir nealkoholinius gėrimus gaminantis asmuo; 
.	 šių produktų gamybai yra sunaudojama kvapiųjų medžiagų ne daugiau negu nurodyta atitinkamuose Akcizų įstatymo 27 straipsnio 1 dalies 5–7 punktuose, ir asmuo turi tai patvirtinančius įrodymus;
.	kvapiosios medžiagos yra skirtos alkoholinių gėrimų ar kitų produktų gamybai akcizais apmokestinamų prekių sandėlyje; 
.	kvapiosios medžiagos yra skirtos didmeninei prekybai ir jas iš Lietuvos Respublikos akcizais apmokestinamų prekių sandėlio įsigyja, iš kitos valstybės narės gauna asmuo, turintis Lietuvos Respublikos alkoholio kontrolės įstatyme nustatytą licenciją verstis didmenine prekyba maistiniais alkoholiniais tirpalais su kvapiųjų medžiagų priedais ar kitos rūšies licenciją ar leidimą, suteikiantį teisę verstis didmenine prekyba kvapiosiomis medžiagomis;
.	kvapiosios medžiagos yra supilstytos į ne didesnę negu 20 mililitrų vienkartinę tarą. 
.	Akcizų lengvata kvapiosioms medžiagoms, esančioms į Lietuvos Respubliką iš kitų valstybių narių atgabentuose ir (ar) importuotuose maisto produktuose ir nealkoholiniuose gėrimuose, taikomos tiesiogiai, jeigu yra abi šios sąlygos:
.	 šių produktų gamybai kvapiųjų medžiagų panaudota ne daugiau negu nurodyta atitinkamuose Akcizų įstatymo 27 straipsnio 1 dalies 5–7 punktuose; 
.	asmuo, atgabenęs ir (ar) importavęs šiuos produktus, turi tai patvirtinančius įrodymus.
.	Sumokėti importo akcizai už importuotas kvapiąsias medžiagas grąžinami Akcizų grąžinimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2002 m. rugpjūčio 30 d. įsakymu Nr. 255 „Dėl akcizų grąžinimo“ (toliau – Grąžinimo taisyklės), nustatyta tvarka.

 SKYRIUS


.	Akcizai už iš Lietuvos Respublikos akcizais apmokestinamų prekių sandėlio įsigyjamą, iš kitos valstybės narės gaunamą ar importuojamą etilo alkoholį neskaičiuojami, kai yra abi šios sąlygos:
.	etilo alkoholis yra skirtas moksliniams tyrimams; 
.	etilo alkoholį iš Lietuvos Respublikos akcizais apmokestinamų prekių sandėlio įsigyja, iš kitos valstybės narės gauna ar importuoja turintis teisę vykdyti mokslinius tyrimus Registruotas asmuo.
.	Importuojant etilo alkoholį, skirtą moksliniams tyrimams, muitinei kartu su muitinės deklaracija pateikiamas Registruotam asmeniui suteiktas identifikacinis numeris.





 SKYRIUS


.	Tais atvejais, kai akcizai už etilo alkoholį ir alkoholinius gėrimus, panaudotus Akcizų įstatymo 27 straipsnio 1 dalies 5–7 ir 9 punktuose nurodytais tikslais, Lietuvos Respublikoje buvo sumokėti, tokie akcizai grąžinami Grąžinimo taisyklių nustatyta tvarka.
.	Už Aprašo pažeidimus asmenys atsako Lietuvos Respublikos teisės aktų nustatyta tvarka.

